Byen er verdenskjent som kursted og med sin vakre beliggenhet i den vestre enden av Schwarzwald og med utsikt over Rhindalen er det et populært kur- og turiststed med badehotell og kasino. I byen finnes det blant annet et termalbad som har fått navnet Caracalla- etter den romerske keiseren som anla Caracallas termer. Fram til 1931 het byen bare Baden, men den ble ofte omtalt som Baden in Baden for å skille den fra Baden ved Wien og Baden i Sveits. Helt siden 1800-tallet ble byen omtalt som Baden-Baden – og slik ble dagens dobbeltnavn skapt. Baden-Baden er siden 1997 en olympisk by etter at den ble tildelt denne tittelen av IOK.